S-228/2023

Mál þetta, sem var dómtekið 25. maí sl., var höfðað með ákæru lögreglustjórans á Norðurlandi eystra, dagsettri 19. apríl 2023, á hendur B-kk-þgf Þ-kk-þgf G-kk-þgf, kt. [...], [...], Akureyri, „fyrir eftirtalin brot framin á Akureyri laugardaginn 3. september 2022:

1. Fyrir brot gegn vopnalögum, með því að hafa borið hníf á almannafæri innandyra á veitingastaðnum Verksmiðjunni á Glerártorgi.

Telst þetta varða við 1. mgr. 30. gr., sbr. 1. mgr. 36. gr. vopnalaga nr. 16/1998.

2. Fyrir brot gegn almennum hegningarlögum, með því að hafa innandyra á veitingastaðnum Verksmiðjunni á Glerártorgi hótað í verki Y, kennitala [...], líkamsmeiðingum með hnífi, en ákærði hélt hnífnum á lofti og beindi honum að Y.

Telst þetta varða við 233. gr. almennra hegningarlaga nr. 19/1940.

3. Fyrir brot gegn almennum hegningarlögum, með því að hafa innandyra á veitingastaðnum Verksmiðjunni á Glerártorgi hótað í verki Z, kennitala [...], líkamsmeiðingum með hnífi, en ákærði hélt hnífnum á lofti og beindi honum að Z.

T elst þetta varða við 233. gr. almennra hegningarlaga nr. 19/1940.

4. Fyrir brot gegn valdstjórninni, með því að hafa í lögreglubifreið og í fangaklefa á lögreglustöðinni við Þórunnarstræti ítrekað hótað lögreglumönnum nr. A og Blíkamsmeiðingum og lífláti.

Telst þetta varða við 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þá er þess krafist að ákærði verði dæmdur til að sæta upptöku á framangreindum hnífi samkvæmt 1. tl. 1. mgr. 69. gr. almennra hegningarlaga nr. 19/1940 og 1. mgr. 37. gr. vopnalaga nr. 16/1998.“

Af hálfu ákærða er krafist vægustu refsingar sem lög leyfa að hún verði að fullu skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða, að því er hér skiptir máli, er að ákærði gekkst undir sátt þann 24. janúar 2023 um greiðslu sektar fyrir þjófnað. Brot þau sem ákærði hefur nú verið sakfelldur fyrir voru framin fyrir sátt þessa og verður refsing hans því ákveðin sem hegningarauki við hana með vísan til 78. gr. almennra hegningarlaga nr. 19/1940. Refsing ákærða er ákveðin fangelsi í fjóra mánuði. Í framhaldi af atvikum málsins fór ákærði í áfengismeðferð. Þá liggja einnig fyrir vottorð um að hann hafi sinnt endurhæfingu vel. Í ljósi framangreinds skal fresta fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 1. töluliðar 1. mgr. 69. gr. almennra hegningarlaga nr. 19/1940 og 1. mgr. 37. gr. vopnalaga nr. 16/1998 skal ákærði sæta upptöku á haldlögðum hníf.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, B-kk-nf Þ-kk-nf G-kk-nf, sæti fangelsi í fjóra mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á hníf.

Ákærði greiði sakarkostnað, þ. e. þóknun skipaðs verjanda síns, G-kk-ef S-x-x R-kk-ef lögmanns, 361.584 krónur.